इतने से भी मुझे कुछ ख़ास दिक्कत नहीं थी. अच्छा हुआ फोकटिया दोस्ता का आना बंद हुआ, साले मुफ़्त का वाई-फाई यूज़ करने आते थे. बात आपे से तब बढ़ गई जब रिश्तेदारों ने मम्मी-पापा से शिकायतें करनी शुरु कर दी. उन्हें मुझसे उनके अश्लील जोक्स पर रिप्लाई चाहिए थे, जो मैं दो साल पहले सुन चुका था. ऊपर से पापा की नसीहत कि किसी को रिप्लाई करो तो पहले प्रणाम ज़रूर कर लिया करो. कभी रिप्लाई कर भी दिया, तो बातचीत बीच में नहीं रुकती, बीच में छोड़ा मतलब मेरे संस्कार अच्छे नहीं हैं, मम्मी से शिकायत कर दी जाएगी.